**Výzva na predloženie ponuky**(ďalej len „Výzva“)

zákazka v rámci podlimitného DNS „Stavebné práce na cintorínoch a objektoch v správe MARIANUM - Pohrebníctvo mesta Bratislavy“, na odkaze:

<https://josephine.proebiz.com/sk/tender/10407/summary>

1. **Identifikácia verejného obstarávateľa /obstarávateľa**

Názov: MARIANUM – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing, Milan Hamala

E-mail: milan.hamala@marianum.sk

(vo@marianum.sk )

Telefón: +421 2 50 700 118

1. **Všeobecná špecifikácia predmetu zákazky**

Názov zákazky : **Oprava chodníkov a schodov v urnovom háji - V. sektor**

Odkaz na zákazku: <https://josephine.proebiz.com/sk/tender/22302/summary>

CPV:

**Hlavný slovník:**

45233161-5 - Stavebné práce na stavbe chodníkov

Doplňujúci CPV

45236300-3 - Stavebné práce na stavbe plôch pre cintoríny

45262600-7 - Rôzne špecializované remeselné stavebné práce

45233160-8 - Cestičky a iné spevnené povrchy

45233250-6 - Práce na úprave povrchu okrem ciest

90512000-9 - Služby na prepravu odpadu

90513000-6 - Služby na spracovanie a likvidáciu nie nebezpečného odpadu

Druh: Stavebné práce

Elektronická aukcia: Nie

**Opis predmetu zákazky:**

Predmetom zákazky je oprava chodníkov a schodov v urnovom háji - **V. sektor** v Krematóriu v Bratislave. Podrobne je predmet zákazky popísaný v prílohe č. 2 – Technická špecifikácia, Projektová dokumentácia od Ing. Cyrila Kramára. Po ukončení prác zhotoviteľ predloží doklady o zneškodnení odpadov.

V rámci súčinnosti pri uzatváraní zmluvy preukáže úspešný uchádzač spôsobilosť autorizovaný stavebný inžinier pre stavebné konštrukcie na výkon stavebných prác pre cestné stavby a betónové konštrukcie.

 Je nutné rozpadavé a posunmi postihnuté najmä okrajové zóny chodníkov zbaviť nánosov zeminy. Zo strany svahu sa musia po vykonaní odkopov osadiť bočné kamenné lemovky (obrubníky napr. andezitové pásky s výškou cca 25 cm) a to do pieskocementového lôžka. Vyčistiť sa musia aj styčné škáry a to vapkovaním. Odstránia sa plošné neestetické dobetónovávky, nadvihnú sa okrajové zosuvnými efektmi posunuté kamene, odstráni sa časť podkladnej zeminy a to na výšku max. 10 cm. Vykoná sa zhotovenie mierne skloneného cementopieskového lôžka („ostrý“ piesok frakcie ¼ mm, sklon cca 1%) a osadia sa odobraté kamene dlažby. Nakoniec sa vykoná kompletné hĺbkové preškárovanie dlažobných kameňov zmesou s vyššou nepriepustnosťou, ako je priepustnosť podkladnej cementopieskovej zmesi (použiť odporúčame systémové materiálové riešenie).

 V prípade opätovného nebezpečia zosuvného efektu budú krajné kamene prevŕtané a v takejto diere opatrené oceľovou mikropilotou (bližšie detaily v „c5 21 UH Detaily sekt 5“). Pokiaľ je celý kamenný chodník v dezolátnom stave, alebo jeho kameň bude použitý na opravy iných kameňom opatrených chodníkov, bude sa postupovať tak, ako u ostatných monolitických či prefabrikovaných jestvujúcich podkladných vrstiev typu d, e, f. Najmä v sektore 5 sa nachádza veľa betónových schodísk a betónových lokálne podmytých (foto viď str. 5 v.č. „c 21 UH Analytická časť správa a detaily“) horizontálne vedených chodníkov. Prepojovacie vodorovné chodníky budú nadbetónované a pilotami stabilizované v súlade s detailami a popisom postupu prác, uvedenom vyššie. Schody vykazujú lokálne výmrazky a lokálne zle urobené podstupnice. Na opravy takýchto lokálnych porúch sa dodávajú rýchlotuhnúce nezmrašťujúce sa betónové zmesi, nevyžadujúce dlhodobé ošetrovanie vodou.

Zmluva: **Zmluva o dielo**

Dodanie: **do 4 mesiacov do prevzatia staveniska**

1. **Predpokladaná hodnota zákazky**

200 000 € bez DPH (vrátane všetkých súvisiacich nákladov a dopravy do Bratislavy)

1. **Rozdelenie zákazky na časti- nie**
2. **Miesto a čas plnenia predmetu zákazky:**

 **Miesto: Krematórium,** Hodonínska 44, Bratislava

1. **Obhliadka:**

Obhliadka priestorov je možná v termíne 13.5. a 16.5.2022 v pracovnej dobe ( 08.00-14.00 hod.)

Kontaktná osoba: Ing. Jaroslav Hurta

Tel. č., mail: +421 911 147 541, jaroslav.hurta@marianum.sk

**Obhliadka nie je povinná, uskutoční sa po telefonickom dohovore v pracovnej dobe.**

1. **Typ zmluvného vzťahu:** Zmluva o dielo
2. **Hlavné podmienky financovania :**

Predmet zákazky bude financovaný z vlastných zdrojov, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Nevyžaduje sa splnenie podmienok účasti – bolo preukázané pri zriaďovaní DNS

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Každý hospodársky subjekt/záujemca má možnosť registrovať sa do systému JOSEPHINE. Samostatný dokument Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

[Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE, vrátane opisu základných obrazoviek systému. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie uchádzača procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ na t. č. +421 220 255 999 alebo e-mailom na: houston@proebiz.com.

1. **Predkladanie ponúk:**

**Lehota:** 26.5.2022- do 10:00 hod.

**Spôsob: prostredníctvom systému JOSEPHINE na adrese:**

<https://josephine.proebiz.com/sk/tender/22302/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania.

Len tým dodávateľom, ktorí boli zaregistrovaní v DNS je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

1. **Obsah ponuky :**

Ponuka musí obsahovať riadne vyplnené a podpísané:

1. Návrh na plnenie kritéria (podľa prílohy č. 1, vrátane vyplneného výkazu - výmer)

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ označí za úspešného uchádzača s najlepším návrhom na plnenie kritérií, ktorý preukázal splnenie stanovených podmienok účasti.
3. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
4. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

**Prílohy:**

Príloha č. 1 - Cenová ponuka, návrh na plnenie kritérií,

Príloha č. 2 - Technická špecifikácia, Projektová dokumentácia

Príloha č. 3 - Nulový výkaz výmer – V. sektor